Stasion Cirebon Prujakan

Stasion Cirebon Prujakan (CNP) (Aksara Sunda Baku: ᮞ᮪ᮒᮞᮤᮇᮔ᮪ ᮎᮤᮛᮨᮘᮧᮔ᮪ ᮕᮛᮥᮏᮊᮔ᮪, Stasion Cirebon Parujakan) (Carakan: ꦱꦼꦠꦱꦶꦪꦸꦤ꧀ꦕꦺꦂꦧꦺꦴꦤ꧀ꦥꦫꦸꦗꦏꦤ꧀ , Sêtasiyun Cérbon Parujakan)—baheula disebut Stasion Cheribon SCS sarta kiwari ogé sok diéjah minangka Cirebon Parujakan—nyaéta stasion karéta api kelas gedé tipeu C anu perenahna di Pekalangan, Pekalipan, Cirebon. Stasion anu aya dina tingkat kaluhuran +4 méter ieu kaasup ka Daérah Operasi III Cirebon sarta mangrupa stasion paeureunan karéta api ékonomi kalawan jurusan Jakarta sarta kota-kota di bagian tengah-wétan Pulo Jawa. Pikeun karéta api kelas éksekutip, bisnis, boh sawaréh ékonomi komérsial (KA Jayakarta Prémium jeung KA Tawang Jaya Prémium régulér), boh campuranna, dilayanan di Stasion Cirebon.
Dina verslag anu dijieun ku SCS, stasion ieu diresmikeun bareng jeung jalur karéta api Sindanglaut–Cirebon, di tanggal 1 Méi 1897 ku pausahaan karéta api swasta anu ngaranna Semarang–Cheribon Stoomtram Maatschappij (SCS) minangka stasion karéta api barang. Pangwangunan stasion ieu tujuanna pikeun ngagampilkeun sarta nyieun arus komoditas patanian jeung barang-barang impor sangkan leuwih téréh. Arus barang ti stasion tungtungna dikirim ka Palabuan Cirebon lantaran stasion ieu baheulana mangrupa stasion pacabangan ka éta palabuan. Ngan di dékadeu 1980-an, rél karéta ke arah palabuan Cirebon geus teu aktip, sanajan sésa-sésana masih kénéh bisa ditempo.
Di tanggal 3 Juni 1912, jalur karéta api ti Cikampék ka Cirebon bérés diwangun ku Staatsspoorwegen sarta mangrupa bagian ti pangwangunan jalur karéta api ka Purwokerto jeung ka Kroya. Pikeun ngahubungkeun jalur SS jeung jalur SCS, di tanggal 1 Nopémber 1914, dua stasion éta geus hasil kahubungkeun.
Mimitina, stasion ieu ngan mangrupa wangunan anu maké kanopi di péron jalur 1 (saperti stasion barang), samentara émplaseménna mangrupa émplasemén terbuka anu teu maké lalangit overkapping.
Baheula saacan proyék jalur ganda digawéan, jalur KA ti Stasion Cirebon ka Prupuk aya di luar émplasemén Stasion Prujakan, anu matak KA ti Cirebon jurusan Kroya henteu eureun di Stasion Prujakan. Hal éta anu ngabalukarkeun baheula sakabéh KA ékonomi jurusan jalur kidul eureunna di Stasion Cirebon Kejaksan, lain di Prujakan. Ngan sabada proyék éta bérés, bareng jeung rénovasi anu dilakukeun di dua stasion ieu, jalur KA ieu digésér asup ka émplasemén Stasion Prujakan, jadi KA kelas ékonomi jurusan Cirebon-Kroya bisa eureun di stasion ieu.
Di bulan Juli 2011 stasion ini dirénovasi, dijangkungan péronna, dipasangan kanopi, sarta ditambah jalurna anu asalna lima jalur jadi salapan jalur: opat jalur ka Tegal-Pekalongan-Semarang-Surabaya (jalur 1-4) kalawan jalur 2 jeung 3 minangka sepur lurus, opat jalur deui ka Purwokerto-Kroya-Yogyakarta-Solo (jalur 6-9) kalawan jalur 7 jeung 8 minangka sepur lurus, sarta hiji jalur husus pikeun karéta api barang (jalur 5). Stasion ieu mangrupa salasahiji stasion karéta api di Indonésia anu nyadiakeun fasilitas pamesenan tikét kalawan sistem kandara liwat/lantatur (drive-thru), salian ti Stasion Gambir.
Kaunikan anu dipiboga ku stasion ieu nyaéta sok disetél lagu instruméntal anu judulna Kota Cirebon nalika aya karéta api anu datang jeung berangkat.
Sawunggalih Tambahan, jurusan Jakarta jeung jurusan Kutoarjo (kadang ditambahan kelas éksekutip)
Berikut ini adalah jadwal karéta api penumpang yang berhenti di Stasion Cirebon Prujakan per 1 Juni 2019 (revisi Gapeka 2017).
(id) Situs resmi KAI dan jadwal karéta api tahun 2017-2019 Archived 2023-08-15 di Wayback Machine